गुवाहाटी , नवेम्बर 30 : भारतनि हादोरगिरि राम नात कभिन्ड बिथांआ ब्रिहस्पथिबाराव गुवाहाटी नोगोरमानि साखाथिआव थानाय बरजाराव थानाय Air Force Station नि Air Defense College आव फैनानै बिथांआ बुङोदि , भारत हादोरा फारफ्रोमबो बिथिंआवो गोहो थानायनि थाखाय बुहुमाव मिथिजाबाय , जाय गोहोआ हादोरनांआरि रैखाथि होनाय , बेफार फालंगि खालामनाय आरो बायदि बायदि खामानिफोराव हेफाजाब होगासिनो दं । " आं बावैसो भेटनाम आरो ऑशट्रलिया हादोराव थांनानै फैबाय आरो मोन्नैबो हादोरनि दैदेनगिरिफोरजों बायदि बायदि बिथिंनि सायाव सावरायनाय जादों , जाय सावरायनायनि गेजेरजों मिथिनो मोन्नाय जायोदि भारत हादोरखौ दिनै बुहुमनि सुबुंफोरा गोहो गोनां होन्नानै मिथिजाबाय " होन्ना बिथां कभिन्डआ बुङो । बिथांआ Air Force Station नि Air Defence College आव 188 हेलिकप्तार बिफानखौ बेखेवनाय आरो गाब ( Colours ) होनायफोरखौ फोसावनाय हाबाफारिआव बाहागो लाफैदोंमोन । 
भारत हादोरा गोहो दं होन्नानै बुहुमाव मिथिजाबाय : राम नात कभिन्ड